Michael Andreas Smith
Michael Andreas Smith (natus Michael Andrew Smith Melburniae Australiae 23 Iulii 1954) est philosophus Australianus qui in Universitate Princetoniensi ex Septembri 2004 docet. Olim in Universitate Oxoniensi et Universitate Monash docuit, sociusque fuit programmatis philosophiae in Schola Investigatoria Scientiarum Socialium Universitatis Nationalis Australiae. Scriptor nonnullorum librorum et commentariorum auctoritate in philosophia morali gravissimorum est. Anno 2013, electus est socius Academiae Artium et Scientiarum Americanae. Gradus A.B. et M.A. in philosophia in Universitate Monash, gradusque B.Phil. et D.Phil. in Universitate Oxoniensi adeptus est, Simone Blackburn consultore. The Moral Problem, eius primus liber (1994), primum praemium Societatis Philosophicae Americanae pro excellentia academica anno 2000 accepit. Smith unus e philosophis meta-ethicae auctoritate gravissimis habetur, et unus e maioribus suasoribus conatus neohumeani rationis utilis est.